ཡང་ལྷ་མོའི་རིག་གཞུང་སྲུང་སྐྱོབ་ཐད་ཁོང་གིས།རྒྱ་ནག་གཞུང་གིས་བོད་ཀྱི་རིག་གཞུང་གཏོར་བཤིག་བཏང་དང་གཏོང་མུས་སུ་ཐབས་ཤེས་ཡོད་རྒུ་འདོན་གྱི་ཡོད་པར་བརྟེན།སྐབས་༡༥པའི་བཀའ་ཤག་ལ་མཚོན་ན་ལྷ་མོ་སྒྱུ་རྩལ་བཙན་བྱོལ་ནང་སྲུང་སྐྱོབ་བྱ་དགོས་རྒྱུ་གལ་གནད་དུ་བརྩི་ཡི་ཡོད་པ་མ་ཟད།ལྷ་མོའི་སྒྱུ་རྩལ་སྲུང་སྐྱོབ་ཐད་སྔར་ལྷག་ཡར་རྒྱས་གཏོང་ཆེད་ཐོག་མར་མ་རྩ་ཧིན་སྒོར་འབུམ་གསུམ་དང་དེ་ནས་འབུམ་ལྔ།དེ་སྔོན་ལྷ་མོ་ཚོགས་པ་ཡོད་པ་རྣམས་ལ་མ་རྩ་ཧིན་སྒོར་འབུམ་གསུམ་རེ་དང་།ལྷ་མོ་ཚོགས་པ་གསར་འཛུགས་གནང་མཁན་ཡིན་ན་ཧིན་སྒོར་འབུལ་ལྔ་རེ།འཁྲབ་ཆས་གསར་ཉོའི་སླད་འབུམ་གཅིག་རེའི་མཐུན་རྐྱེན་སོགས་བསྐྲུན་རྒྱུའི་གོ་སྐབས་བྱུང་ཡོད་པ་དང་།ཕྱི་ལོ་༡༩༩༣ལོར་བཙན་བྱོལ་ནང་ལྷ་མོ་ཚོགས་པ་༤ལས་མེད་པ་དང་།ད་ལྟའི་ཆར་ཚོགས་པ་༡༢ཡོད་པར་བརྟེན་ལྷ་མོའི་སྒྱུ་རྩལ་སྲུང་སྐྱོབ་ཀྱི་ཚོགས་པ་ལྡབ་གསུམ་མང་དུ་ཕྱིན་ཡོད་ལ།མི་རབས་རྒན་པ་ཚོས་དཀའ་ལས་བསྐྱོན་ཏེ་ལྷ་མོའི་སྒྱུ་རྩལ་སྲུང་སྐྱོབ་གནང་ཐུབ་ཡོད་པ་དེ་མུ་མཐུད་རྒྱུན་གནས་ཐུབ་དགོས་ཀྱི་ཡོད་པ་དང་།ད་ལྟའི་ཆར་ལྷ་མོའི་འཁྲབ་སྟོན་ནང་ཆ་ཤས་ལེན་མཁན་གཞོན་སྐྱེས་གང་འཚམ་ཞིག་ཡོང་གི་ཡོད་པ་དང་།གཞོན་སྐྱེས་ཚོས་དོ་སྣང་བྱས་པའི་ཐོག་ལྷ་མོའི་སྒྱུ་རྩལ་རིག་གཞུང་སྲུང་སྐྱོབ་བྱ་རྒྱུ་གལ་ཆེན་ཡིན་སྐོར་སོགས་གསུངས་སོང་།